Taalwetenskappe - Wikipedia
(Aangestuur vanaf Taalkunde)
Taalwetenskap, taalkunde of linguistiek is die wetenskaplike studie van die natuurlike tale. Wanneer geen studie van 'n enkele taal gemaak word nie, maar die verskynsel (natuurlike) taal in die algemeen bestudeer word, praat mens van algemene of universele taalwetenskap.
Na gelang van die invalshoek van die navorser en uiteindelik die onderdeel van die linguistiek, word linguistiek wel tot verskillende takke van die wetenskap gereken, soos kognitiewetenskappe, sielkunde, en antropologie.
Taaluitinge is vir die taalkunde in die eerste plek gesproke uitinge, opgebou uit klanke, morfeme, woorde, sinne en tekste of diskoerse. Die klanke word bestudeer deur die fonetiek en die fonologie, die opbou van woorde deur die morfologie, en die groepering van woorde in sinne deur die sintaksis. Die betekenis van taaluitinge word bestudeer deur die semantiek, wat die spreker met die taaluitinge probeer te bewerkstellig, die doel wat hiermee nagestreef word, word bestudeer deur die pragmatiek.
Taalkundige dissiplines is onder andere:
Pragmatiek (taalkunde), die studie van taalgebruik
Semantiek, die betekenis van woorde, sinne en tekste
Fonetiek, algemene klankleer (artikulatories, akoesties, perseptief asook linguisties)
Strukturele taalkunde (veral Grammatika):
Semiotiek, tekenreëls van 'n taal
Morfologie, studie van woordvorme
Fonologie, die grammatikale uitspraakreëls van 'n taal (nie te verwar met Fonetiek nie)
Leksikologie, die "woordleer", alles wat met woorde te make het - Leksikografie, die toepassing van leksikologiese reëls van 'n taal, en dus ook die spelling
Fraseologie, die sinsleer van 'n taal
Stilistiek, alhoewel geen egte onderdeel van die Strukturele Taalkunde nie, wel 'n onderwerp van die grammatika
Interdissiplinêre taalkunde (ook wel antropologiese of fenomenologiese taalkunde genoem):
Psigolinguistiek, met inbegrip van taalontwikkeling
Neurolinguistiek, die verband tussen taal en harsings
Afasiologie en Disleksie
Hierdie bestudeer die natuurlike tale op taalstrukturele metode
Geskiedenis van die taalwetenskap
Tale van die wêreld
Forum oor linguistiek
Webtuiste oor linguistiek
Ontsluit van "https://af.wikipedia.org/w/index.php?title=Taalwetenskappe&oldid=1798407"
Last edited on 9 September 2018, at 11:19